open-index/open-wikipedia-markdown huggingface dataset:
Roll the Bones

Το **Roll the Bones** είναι το 14ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 3 Σεπτεμβρίου του 1991 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Το συγκεκριμένο άλμπουμ συνέχισε στο ύφος του προκατόχου του, με ακόμη λιγότερη χρήση συνθεσάιζερ. Οι Rush πειραματίστηκαν με φανκ και χιπ χοπ ήχους στο ομώνυμο κομμάτι, όπως και τζαζ στοιχεία στο ορχηστρικό "*Where's My Thing?*".

Το "*Roll the Bones*" σκαρφάλωσε στην τρίτη θέση του Billboard και την ενδέκατη των RPM Charts στον Καναδά, για να βραβευθεί ως πλατινένιο και στις δύο χώρες. Το εξώφυλλο του, σχεδιασμένο από τον Χιου Σάιμ, κέρδισε το βραβείο Τζούνο για το καλύτερο εξώφυλλο της χρονιάς, το 1992.

Ο δίσκος έλαβε μέτριες προς θετικές κριτικές, αφού το "Allmusic" το βαθμολόγησε με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,4 / 5 και το "Metal Archives" με 83%.

## Λίστα Τραγουδιών
1. **Dreamline** *(Lee, Lifeson, Peart)* - 4:38
2. **Bravado** *(Lee, Lifeson, Peart)* - 4:35
3. **Roll the Bones** *(Lee, Lifeson, Peart)* - 5:30
4. **Face Up** *(Lee, Lifeson, Peart)* - 3:54
5. **Where's My Thing? (Part IV, "Gangster of Boats" Trilogy)** *(Lee, Lifeson, Peart)* - 3:49
6. **The Big Wheel** *(Lee, Lifeson, Peart)* - 5:13
7. **Heresy** *(Lee, Lifeson, Peart)* - 5:26
8. **Ghost of a Chance** *(Lee, Lifeson, Peart)* - 5:19
9. **Neurotica** *(Lee, Lifeson, Peart)* - 4:40
10. **You Bet Your Life** *(Lee, Lifeson, Peart)* - 5:00

## Θέσεις τσαρτ

## Βραβεία
***Roll the Bones*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 

## Μέλη των Rush
Οι μουσικοί οι οποίοι ηχογράφησαν το "*Roll the Bones*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα

## Παραπομπές


## Πηγές
* Roll the Bones - Rush | Songs, Reviews, Credits, Awards | AllMusic
* Rush - Roll the Bones (album review) | Sputnikmusic
* Rush - Roll the Bones - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1991
Soul To Soul

Το **Soul To Soul** είναι το τρίτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 30 Σεπτεμβρίου του 1985 μέσω της δισκογραφικής εταιρείας "Epic Records". Επανεκδόθηκε τον Μάρτιο του 1999 με δύο επιπλέον κομμάτια και μία συνέντευξη του Βον.

Στον δίσκο συμμετείχαν ο σαξοφωνίστας Τζο Σάμπλετ και ο κιμπορντίστας Ρις Γουάινανς. Την περίοδο των ηχογραφήσεων, ο Βον είχε εθιστεί σε μεγάλο βαθμό στην κοκαΐνη, με αποτέλεσμα στα τέλη του 1986 να εισαχθεί σε νοσοκομείο στο Λουντβιχσχάφεν, κατά την διάρκεια της ευρωπαϊκής τους περιοδείας, λόγω αφυδάτωσης που προκλήθηκε από την χρόνια χρήση αλκοόλ και ναρκωτικών. Μετά από δύο εβδομάδες θεραπείας στο Λονδίνο, ξεκίνησε αποτοξίνωση για ένα μήνα στο νοσοκομείο Πίτσφορντ της Ατλάντα, ξεφεύγοντας από τους εθισμούς του.

Ο δίσκος έλαβε θετικές κριτικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,9 / 5 και ο Robert Christgau με B+.

## Λίστα Τραγουδιών
1. **Say What!** *(Vaughan)* - 5:23
2. **Lookin' Out the Window** *(Bramhall)* - 2:48
3. **Look at Little Sister** *(Hank Ballard)* - 3:08
4. **Ain't Gone 'n' Give Up on Love** *(Vaughan)* - 6:07
5. **Gone Home** *(Eddie Harris)* - 3:07
6. **Change It** *(Bramhall)* - 3:57
7. **You'll Be Mine** *(Dixon)* - 3:46
8. **Empty Arms** *(Vaughan)* - 3:03
9. **Come On (Part III)** *(Earl King)* - 4:31
10. **Life Without You** *(Vaughan)* - 4:18

## Θέσεις τσαρτ
***Soul To Soul*** *(άλμπουμ)*

***Επίσημη κυκλοφορία: [[30 Σεπτεμβρίου]] [[1985]]***

## Βραβεία
***Soul To Soul*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Χρυσός 

## Μέλη των Double Trouble
Οι μουσικοί οι οποίοι ηχογράφησαν το "*Soul To Soul*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Τόμι Σάνον]]** - μπάσο, φωνητικά στο "*Say What!*"
* **[[Κρις Λέιτον]]** - τύμπανα, φωνητικά στο "*Say What!*"
* **Ρις Γουάινανς** - πλήκτρα, φωνητικά στο "*Say What!*"

;Γκεστ συμμετοχές
* **Τζο Σάμπλετ** - σαξόφωνο στο "*Lookin' Out the Window*" και "*Look at Little Sister*"

## Παραπομπές


## Πηγές
* Soul To Soul - Stevie Ray Vaughan | Songs, Reviews, Credits, Awards | AllMusic
* Stevie Ray Vaughan - Soul To Soul (album review) | Sputnikmusic
* Stevie Ray Vaughan & Double Trouble - Soul To Soul (Vinyl, LP)

Κατηγορία:Δισκογραφία του Stevie Ray Vaughan
Κατηγορία:Άλμπουμ του 1985
Μαρία Έλενα Κυριάκου

Η **Μαρία Έλενα Κυριάκου** (Λάρνακα, 11 Ιανουαρίου 1984) είναι Ελληνοκύπρια τραγουδίστρια. Είναι περισσότερο γνωστή για τη νίκη της στον 1ο κύκλο του The Voice of Greece, με την ομάδα της Δέσποινας Βανδή, αλλά και για τη συμμετοχή της στο διαγωνισμό τραγουδιού Eurovision το 2015 με την Ελλάδα και το τραγούδι "One Last Breath" με το οποίο κατέλαβε τη δέκατη ένατη θέση.

## Βιογραφικό και καριέρα
### Ζωή
Η Μαρία Έλενα Κυριάκου γεννήθηκε στις 11 Ιανουαρίου 1984 στη Λάρνακα στην Κύπρο και κατοικεί εκεί από τότε. Έχει τρία αδέρφια• έναν αδερφό, τον Κυριάκο Παύλου και δύο αδερφές. Στην ηλικία των 13, η μητέρα της την έγραψε σε μια σχολή μουσικής. Μετά από μερικά χρόνια, σπούδασε φιλοσοφική στο Πανεπιστήμιο Ιωαννίνων και στον πρώτο της χρόνο δέχτηκε πρόταση από τον Γιάννη Πλούταρχο, την οποία απέρριψε καθώς η ίδια επιθυμούσε να συνεχίσει τις σπουδές της. Έπειτα από δύο χρόνια στο Πανεπιστήμιο Ιωαννίνων, αποφάσισε να επιστρέψει στην Κύπρο. Τότε συνέχισε τις σπουδές της στο Πανεπιστήμιο Κύπρου. Μετά την αποφοίτησή της, εγκατάστησε το δικό της φροντιστήριο. Το 2011, η μητέρα της τής πρότεινε να δοκιμάσει την τύχη της στο Greek Idol αλλά η ίδια το αρνήθηκε.

### The Voice of Greece
Η Μαρία Έλενα Κυριάκου ξεκίνησε τις ακροάσεις για το The Voice of Greece στην ηλικία των 29. Στον τελικό ερμήνευσε το τραγούδι της, το "Δύο Εγωισμοί" και ένα ντουέτο με την coach της με το τραγούδι "No More Tears (Enough Is Enough)". Όταν προχώρησε στο δεύτερο γύρο με την Αρετή Κοσμίδου και το Λευτέρη Κιντάτο, ερμήνευσε το "Because of You", το τραγούδι που είχε ερμηνεύσει στις blind auditions. Η Μαρία Έλενα Κυριάκου κέρδισε τον 1ο κύκλο και ένα συμβόλαιο δίσκου με την Universal Music Greece.

[μικρογραφία|δεξιά|250px|Η Μαρία Έλενα Κυριάκου τραγουδά το "[One Last Breath (τραγούδι)|One Last Breath" στην Wiener Stadthalle, Βιέννη στην Eurovision 2015.]]
### Eurovision 2015
Η Μαρία Έλενα Κυριάκου εκπροσώπησε την Ελλάδα στο διαγωνισμό τραγουδιού Eurovision το 2015 με το τραγούδι "One Last Breath". Το τραγούδι προκρίθηκε στον τελικό, όπου κατατάχθηκε στη 19η θέση με 23 βαθμούς.

## Προσωπική ζωή

Η Μαρία Έλενα Κυριάκου είναι ένα από τα τέσσερα παιδιά της οικογένειάς της, μεταξύ τους και ο Κύπριος ποδοσφαιριστής Κυριάκος Παύλου. Το 2006 παντρεύτηκε με το δημοσιογράφο αθλητικών Γρηγόρη Γεωργίου ενώ πήραν διαζύγιο το 2011. Έχει τρία παιδιά μαζί του.

## Δισκογραφία
### Στούντιο Άλμπουμ

### Singles
* "Δύο Εγωισμοί" (2014)
* "Δυο Άγγελοι Στη Γη (Un Angelo Disteso Al Sole)" (2014)
* "Έχεις αφήσει εποχή" (2014)
* "One Last Breath" (2015)
* "Μια Αναπνοή" (2015)
* "Otherside" (2015)
* "Χωρίς Εσένα" (2015)

## Τηλεόραση

## Βραβεία

## Παραπομπές


Κατηγορία:Κύπριες τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Νίκος Καραντηνός

Ο **Νίκος Καραντηνός** (1920 – 25 Ιουνίου 2008) ήταν Έλληνας δημοσιογράφος και συνδικαλιστής.

Γεννήθηκε στα Μιχαλιτσάτα Ληξουρίου της Κεφαλονιάς. Η Κατοχή τον βρήκε να σπουδάζει στη Φιλοσοφική Σχολή του Πανεπιστημίου Αθηνών. Το 1941 οργανώθηκε στην ΟΚΝΕ και το ΕΑΜ Νέων Φιλοσοφικής. Υπήρξε υπεύθυνος της «Νίκης», της παράνομης εφημερίδας της Οργάνωσης Αθήνας και στη συνέχεια μέλος στη συντακτική επιτροπή της «Νέας Γενιάς», οργάνου του Κεντρικού Συμβουλίου της ΕΠΟΝ, ενώ συμμετείχε σε αντιστασιακές δραστηριότητες με το ψευδώνυμο «Διονύσης», στήνοντας παράνομα τυπογραφεία. Παράλληλα πήρε το πτυχίο του από το Τμήμα Ιστορίας-Αρχαιολογίας του Πανεπιστημίου Αθηνών. Αναφέρεται ότι «δασκάλα» του στη δημοσιογραφία υπήρξε η Ηλέκτρα Αποστόλου.

Μεταπολεμικά, εξορίστηκε επί δύο χρόνια (1948-1950) στην Ικαρία και στη Μακρόνησο. Στη συνέχεια σταδιοδρόμησε ως επαγγελματίας δημοσιογράφος σε πολλές εφημερίδες, κυρίως στην *[[Αθηναϊκή]]*, της οποίας υπήρξε αρχισυντάκτης, και επίσης στις *Δημοκρατική Αλλαγή*, *Ημέρα*, *[[Εξπρές (εφημερίδα)|Εξπρές]]*, *Άλφα Ρεπορτάζ* και κατά τη μεταπολίτευση στον *[[Ριζοσπάστης|Ριζοσπάστη]]*.

Από την αρχή ο Καραντηνός ανέπτυξε συνδικαλιστική δράση στον χώρο του τύπου: Διετέλεσε γενικός γραμματέας στο πρώτο διοικητικό συμβούλιο της Πανελλήνιας Ομοσπονδίας Ενώσεων Συντακτών (ΠΟΕΣΥ), στην ίδρυση της οποίας πρωτοστάτησε, καθώς και αντιπρόεδρος, γενικός γραμματέας και ταμίας της ΕΣΗΕΑ. Ακόμη, διετέλεσε πρόεδρος του «Συνδέσμου Δημοσιογράφων-Αγωνιστών Εθνικής Αντίστασης 1941-1944».

Ο Νίκος Καραντηνός πέθανε σε ηλικία 88 ετών στην Αθήνα, όπου και κηδεύθηκε, ενώ η σορός του μεταφέρθηκε και τάφηκε στην Κεφαλονιά.

* Γραμματόσημο με τη μορφή του Ν. Καραντηνού εκδόθηκε το 2015 στην αναμνηστική σειρά γραμματοσήμων των ΕΛΤΑ «100 χρόνια από την ίδρυση της ΕΣΗΕΑ».

## Παραπομπές


## Πηγές
* Ρίτα Τσιντίλη-Βλησμά: *Τότε που μετρούσαν τις νύχτες τ' άστρα*, εκδ. συλλόγου Φαρακλάδων «Η Εύγερος» Κεφαλονιάς, Αθήνα 2009
* «Αναμνηστική Σειρά Γραμματοσήμων *100 χρόνια από την ίδρυση της ΕΣΗΕΑ*», *Ημερησία*, 20 Ιανουαρίου 2015

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Μέλη της ΕΠΟΝ
Αυστραλιανές Άλπεις

Οι **Αυστραλιανές Άλπεις** είναι η υψηλότερη οροσειρά της Αυστραλίας. Βρίσκεται στην νοτιοανατολική Αυστραλία και διασχίζει την ανατολική Βικτώρια, την νοτιοανατολική Νέα Νότια Ουαλία και την περιοχή της αυστραλιανής πρωτεύουσας (Καμπέρα). Οι Αυστραλιανές Άλπεις συμπεριλαμβάνουν κορυφές ύψους 2.000 μέτρων. Είναι η μόνη περιοχή της ενδοχώρας της Αυστραλίας όπου πέφτει βαρύ χιόνι κάθε χρόνο. Οι Αυστραλιανές Άλπεις είναι κομμάτι της Μεγάλης Διαχωριστικής Οροσειράς, μια σειρά από βουνά, λόφους και ορεινά σημεία που διατρέχει 3.000 χιλιόμετρα από το βόρειο Κουίνσλαντ διαμέσου της Νέας Νότιας Ουαλίας και μέσω του βόρειου τμήματος της Βικτώριας. Αυτή η αλυσίδα ορεινών περιοχών διαχωρίζει την απορροή των ποταμιών που κυλάνε ανατολικά στην θάλασσα της Τασμανίας από αυτά που κυλάνε δυτικά στην απορροή της λεκάνης Μάρρεϋ - Ντάρλινγκ (και από εκεί στον Νότιο Ωκεανό) ή σε εσωτερικούς υδάτινους όγκους όπως η Λίμνη Έυρ (Eyre), που κείται κάτω από την επιφάνεια της θάλασσας. Η μεγάλη Διαχωριστική Οροσειρά έχει τα μεγαλύτερα υψόμετρα στις Αυστραλιανές Άλπεις.

## Εξωτερικοί σύνδεσμοι
* 

Κατηγορία:Οροσειρές της Αυστραλίας
Νικαιώτικος Χριστιανισμός

Ο **Νικαιώτικος Χριστιανισμός** είναι το ρεύμα του Πρωτοχριστιανισμού το οποίο προήλθε από την Α΄ Οικουμενική Σύνοδο της Νίκαιας.

Τριαδικός, ορίζει την ορθοδοξία του ως αντίβαρο στον Αριανισμό. Στα συγγράμματα που προέρχονται από το ρεύμα της Σύγχρονης Ορθοδοξίας, η έκφραση *Ορθόδοξος Χριστιανισμός* χρησιμοποιείται συχνά με την έννοια του Νικαιώτικου Χριστιανισμού. Αντίθετα, στα συγγράμματα που προέρχονται από το ρεύμα του Σύγχρονου Καθολικισμού, είναι η έκφραση *Ρωμαιοκαθολική Εκκλησία* που χρησιμοποιείται στην θέση του Νικαιώτικου Χριστιανισμού, λόγω του ότι η καθεμία από τις δύο Εκκλησίες αναγνωρίζει ως δική της την Σύνοδο της Νίκαιας. Μάλιστα, επί αυτού, έχει υπάρξει σχετικός διάλογος με στόχο την εύρεση του εάν η Παλαιά Εκκλησία αποτελεί πρόγονο της Καθολικής ή της Ορθόδοξης Εκκλησίας.   

Ο Νικαιώτικος Χριστιανισμός κατέστη κρατική θρησκεία το 380 εντός της Ρωμαϊκής Αυτοκρατορίας (δηλαδή σχεδόν έναν αιώνα μετά την Αρμενία, πρώτο κράτος που εκχριστιανίστηκε επισήμως το 301) όταν ο Θεοδόσιος Α΄ επέβαλε νομοθεσία η οποία απαγόρευε τις παγανιστικές λατρείες, καθώς και οποιαδήποτε σχετιζόμενη με αυτές δραστηριότητα εντός των συνόρων της Αυτοκρατορίας.

## Σημειώσεις

Κατηγορία:Χριστιανική θεολογία
Κατηγορία:Χριστιανική ορολογία
Κατηγορία:Χριστολογία
Σοβιετικές Ένοπλες Δυνάμεις

Οι **Ένοπλες Δυνάμεις της Ένωσης Σοβιετικών Σοσιαλιστικών Δημοκρατιών** (ρωσικά: Вооружённые Силы Союза Советских Социалистических Республик, ВС СССР) αποτέλεσαν στις ένοπλες δυνάμεις της Ρωσικής ΣΟΣΔ (1917-1922), και της Σοβιετικής Ένωσης (1922-1991) από τη δημιουργία τους, στον απόηχο του Ρωσικού Εμφύλιου Πολέμου, έως και την ουσιαστική διάλυσή τους τον Δεκέμβριο του 1991.

Σύμφωνα με τον πανενωτικό νόμο για τη στρατιωτική υπηρεσία του Σεπτεμβρίου του 1925, οι Σοβιετικές Ένοπλες Δυνάμεις αποτελούνταν από πέντε μέρη: το Στρατό Ξηράς, την Πολεμική Αεροπορία, το Πολεμικό Ναυτικό, την Κρατική Πολιτική Διεύθυνση (ГПУ), και τους φρουρούς νηοπομπής. Η ГПУ έγινε αργότερα ανεξάρτητη και συγχωνεύτηκε με το НКВД το 1934. Μετά το Β΄ Παγκόσμιο Πόλεμο τα Πυραυλικά Στρατεύματα Στρατηγικού Προορισμού (1960), η Αεράμυνα (1948) και τα πανενωτικά στρατεύματα Πολιτικής Προστασίας (1970) προστέθηκαν, στην πρώτη, τρίτη και έκτη θέση αντίσχτοιχα, στην επίσημη σοβιετική αναγνώριση συγκριτικής σημασίας (με τις χερσαίες δυνάμεις να είναι δεύτερες, η Πολεμική Αεροπορία τέταρτη και το πέμπτο το Πολεμικό Ναυτικό).

Οι Σοβιετικές Ένοπλες Δυνάμεις στη συνέχεια χωρίστηκαν σε διάφορες ένοπλες δυνάμεις των πρώην σοβιετικών δημοκρατιών, συμπεριλαμβανομένων των νέων Ρωσικών Ενόπλων Δυνάμεων.

## Παραπομπές


Κατηγορία:Ένοπλες Δυνάμεις της Σοβιετικής Ένωσης
Πέτρος Λάμπρου

Ο **Πέτρος Λάμπρου** (1944) είναι Έλληνας οικονομολόγος και πολιτικός, ιδρυτικό στέλεχος του ΠΑΚ και αργότερα του ΠΑΣΟΚ. Έχει διατελέσει γενικός διευθυντής του ΕΟΜΜΕΧ, γενικός γραμματέας του υπουργείου Βιομηχανίας, γενικός διευθυντής της Εμπορικής Τράπεζας, διευθύνων σύμβουλος του ΟΤΕ και διοικητής της Αγροτικής Τράπεζας.

Υπήρξε στενός φίλος και συνεργάτης του Ανδρέα Παπανδρέου και μέχρι τον θάνατο του ιστορικού ηγέτη του ΠΑΣΟΚ το 1996, ήταν ο διαχειριστής των οικονομικών του Κινήματος.

## Βιογραφικά στοιχεία
Γεννήθηκε το 1944 στο Δίστομο Βοιωτίας. Ο πατέρας του, Ιωάννης Λάμπρου, υπήρξε αγωνιστής της Εθνικής Αντίστασης. Σπούδασε στο Οικονομικό Τμήμα της Νομικής Σχολής του Πανεπιστημίου Αθηνών.

Κατά τη διάρκεια της δικτατορίας υπήρξε μέλος του ΠΑΚ Εσωτερικού, και συνδέθηκε στενά με στελέχη που μετέπειτα πρωταγωνίστησαν στην πολιτική ζωή της Ελλάδας μέσω του ΠΑΣΟΚ, όπως ο Αντώνης Λιβάνης, ο Κώστας Λαλιώτης και ο Θανάσης Τσούρας. Νυμφεύθηκε την κόρη του γνωστού επιχειρηματία και προέδρου της ΑΕΚ Λουκά Μπάρλου.

Ξεκίνησε την καριέρα του από τον ιδιωτικό τομέα και στα τέλη της δεκαετίας του 1970 ήταν οικονομικός διευθυντής στα εργοστάσια «*Βωξίτες Ελικώνος*» της οικογένειας Μπάρλου στη Βοιωτία. Μετά την άνοδο του ΠΑΣΟΚ στην εξουσία, διετέλεσε γενικός διευθυντής του ΕΟΜΜΕΧ από το 1981 ως το 1985, με πρόεδρο τη Βάσω Παπανδρέου. Στη συνέχεια έγινε γενικός γραμματέας του υπουργείου Βιομηχανίας, Ενέργειας και Τεχνολογίας (1985 - 1987) και γενικός διευθυντής της (κρατικής τότε) Εμπορικής Τράπεζας (1987 - 1989).

Με την επιστροφή του ΠΑΣΟΚ στην εξουσία τοποθετήθηκε διευθύνων σύμβουλος του ΟΤΕ (1993 - 1997) και στη συνέχεια διοικητής της Αγροτικής Τράπεζας (1997 - 2004).

## Παραπομπές


Κατηγορία:Έλληνες οικονομολόγοι
Κατηγορία:Μέλη του Πανελλήνιου Απελευθερωτικού Κινήματος
Γουαϊτακέρε Γιουνάιτεντ

Η **Γουαϊτακέρε Γιουνάιτεντ** είναι μια ποδοσφαιρική ομάδα από το Γουαϊτακέρε, Νέα Ζηλανδία. Ιδρύθηκε το 2004. Έδρα της ομάδας είναι το Fred Taylor Park, χωρητικότητας 4000 θεατών. Συμμετέχει στην ASB Premiership, την ανώτατη κατηγορία της χώρας. Έχει κατακτήσεις 11 φορές το πρωτάθλημα. Επίσης, έχει κατακτήσει 2 φορές το Κύπελλο Πρωταθλητριών Ποδοσφαίρου Ωκεανίας (2007, 2008).

## Παραπομπές


## Εξωτερικοί σύνδεσμοι
*Επίσημη ιστοσελίδα 
*Ιστοσελίδα σταδίου
*New Zealand Football Championship Official Site

Κατηγορία:Ιδρύσεις ποδοσφαιρικών ομάδων το 2004
Κελάνταν ΦΑ

Η **Κελάνταν ΦΑ** είναι μια επαγγελματική ποδοσφαιρική ομάδα. Ιδρύθηκε το 1946. Έδρα της ομάδας είναι το Sultan Muhammad IV Stadium, χωρητικότητας 22000 θεατών. Συμμετέχει στην Malaysia Super League, την ανώτατη κατηγορία της χώρας.

## Εξωτερικοί σύνδεσμοι

* Official website  
* Official website V2 
* 
* 
* Kelantan FA at SoccerPunter
* Kelantan FA  at worldfootball
* Kelantan FA at Goal.com

Κατηγορία:Ποδοσφαιρικές ομάδες Μαλαισίας
Κατηγορία:Ιδρύσεις ποδοσφαιρικών ομάδων το 1946
Ουέλινγκτον Φίνιξ ΦΚ

Η **Ουέλινγκτον Φίνιξ** είναι ποδοσφαιρική ομάδα από το Ουέλλινγκτον, Νέα Ζηλανδία. Ιδρύθηκε το 2007. Έδρα της ομάδας είναι το Westpac Stadium, χωρητικότητας 36.000 θεατών. Συμμετέχει στην A-League.

## Παραπομπές


## Εξωτερικοί σύνδεσμοι

*

Κατηγορία:Ιδρύσεις ποδοσφαιρικών ομάδων το 2007
Εθνική Νέας Ζηλανδίας Κ-20 (ποδόσφαιρο ανδρών)

Η **Εθνική Νέας Ζηλανδίας Κ-20** είναι η εθνική ομάδα ποδοσφαίρου για ποδοσφαιριστές κάτω των 20 ετών της Ν. Ζηλανδίας. Έδρα της ομάδας είναι το *Νορθ Χάρμπορ Στιέντιουμ*, χωρητικότητας 25.000 θεατών. Συμμετέχει στο Κ-20 Προκριματικό Τουρνουά της Ωκεανίας, το οποίο διεξάγεται κάθε δύο χρόνια, μέσα από το οποίο καθορίζονται οι εκπρόσωποί της Ποδοσφαιρικής Συνομοσπονδίας Ωκεανίας στο Παγκόσμιο Κύπελλο Ποδοσφαίρου Κ-20.

## Εξωτερικοί σύνδεσμοι
* New Zealand Under-20 Squad list and profiles
* Junior All Whites Historical Results

Κατηγορία:Εθνική Νέας Ζηλανδίας (ποδόσφαιρο)
Νεα Ζηλανδια
Εθνική Νέας Ζηλανδίας Κ-17 (ποδόσφαιρο ανδρών)

Η **Εθνική Νέας Ζηλανδίας Κ-17** είναι η εθνική ομάδα ποδοσφαίρου της Νέας Ζηλανδίας για ποδοσφαιριστές κάτω των 17 ετών. Ελέγχεται από την Ποδοσφαιρική Ομοσπονδία Νέας Ζηλανδίας. Πρώτος σκόρερ στην ιστορία της ομάδας είναι ο Κώστας Μπαρμπαρούσης. Η ομάδα συμμετέχει στο OFC Under 17 Qualifying Tournament, το οποίο διεξάγεται κάθε δύο χρόνια, μέσα από το οποίο καθορίζονται οι εκπρόσωποί της Ποδοσφαιρικής Συνομοσπονδίας Ωκεανίας στο Παγκόσμιο Κύπελλο ποδοσφαίρου U17.

## Εξωτερικοί σύνδεσμοι
*New Zealand Under-17 Squad list and profiles
*Under-17 Historical results

Κατηγορία:Εθνική Νέας Ζηλανδίας (ποδόσφαιρο)
Ένωση, Πρόοδος και Δημοκρατία

Η **Ένωση, Πρόοδος και Δημοκρατία** (ισπ. *Unión Progreso y Democracia*) ήταν ισπανικό πολιτικό κόμμα το οποίο ιδρύθηκε στις 26 Σεπτεμβρίου 2007. Υπήρξε κόμμα με μια σχετική παρουσία στο ισπανικό κοινοβούλιο μεταξύ 2008 και 2013. 

Ιδεολογικά ήταν ένα κοινωνικά φιλελεύθερο κόμμα το οποίο αντιτίθεται στον περιφερειακό εθνικισμό και, ιδιαίτερα, στα αυτονομιστικά κινήματα της Χώρας των Βάσκων και της Καταλονίας. Επίσης, προτείνει την αντικατάσταση του εκλογικού νόμου με έναν αναλογικότερο, καθώς και ένα περισσότερο ομόσπονδο σύστημα για την Ευρώπη.

## Ιστορία
Το κόμμα συμμετείχε για πρώτη φορά σε εκλογές το 2008, όπου συγκέντρωσε 303.246 ψήφους, αριθμός που αντιστοιχεί στο 1,2% των ψήφων, ενώ κέρδισε και μία έδρα στο Ισπανικό Κοινοβούλιο την οποία εκπροσωπούσε η Ρόσα Ντίεθ.

Ο πυρήνας του κόμματος βρισκόταν στη Βασκική Αυτόνομη Κοινότητα, όπου και βασίστηκε σε πολιτικές οργανώσεις εναντίον της ΕΤΑ, ωστόσο απευθύνεται σε ζητήματα που αφορούν όλη την Ισπανία. Ανάμεσα στους υποστηρικτές του κόμματος ήταν οι φιλόσοφοι Φερνάντο Σαβατέρ και Κάρλος Μαρτίνεθ Γκοριαράν, η πρώην ευρωβουλευτής του Ισπανικού Σοσιαλιστικού Εργατικού Κόμματος Ρόσα Ντίεθ και ο συγγραφέας Άλβαρο Πόμπο. Στις εθνικές εκλογές του 2011, το κόμμα συγκέντρωσε 1.143.225 ψήφους που αντιστοιχεί στο 4,70% των ψήφων κερδίζοντας 5 έδρες, ενώ έγινε το τέταρτο μεγαλύτερο κόμμα της χώρας από άποψη εκλογικών ποσοστών.

Στο δεύτερο συνέδριο του κόμματος που διεξήχθη το Νοέμβριο του 2013 αναφέρθηκε ότι το κόμμα έχει 6.165 εγγεγραμμένα μέλη, σημειώνοντας πτώση από τα 6.634 μέλη που είχε το 2011. Αντίστοιχα, στις εθνικές εκλογές του 2015 το κόμμα έλαβε μόλις το 0,62 %, με την πρόεδρό του να ανακοινώνει τον «θάνατο» του κόμματος και την απόσυρσή της από την πολιτική.

## Παραπομπές


## Εξωτερικοί σύνδεσμοι
* 

Κατηγορία:Φιλελεύθερα κόμματα στην Ισπανία
Κατηγορία:Σεκουλαριστικά κόμματα
Κατηγορία:Προοδευτικά πολιτικά κόμματα
Πρόεδρος της Βουλγαρίας

Ο **Πρόεδρος της Βουλγαρίας** είναι ο αρχηγός του κράτους της Βουλγαρίας και αρχηγός του Στρατού της χώρας. Η επίσημη κατοικία του Προέδρου βρίσκεται στο Μέγαρο Μπογιάνα της Σόφιας. Από τις 16 Νοεμβρίου 2016 τα καθήκοντα του προέδρου εκτελεί ο Ρούμεν Ράντεφ.

## Εκλογή

### Δικαίωμα εκλέγεσθαι
Αν ένας Βούλγαρος πολίτης επιθυμεί να είναι υποψήφιος στις προεδρικές εκλογές πρέπει να πληροί τις παρακάτω προϋποθέσεις:

* Να είναι εκ γενετής Βούλγαρος πολίτης
* Να είναι τουλάχιστον 40 ετών
* Να έχει ζήσει στην Βουλγαρία τα προηγούμενα 5 χρόνια πριν την υποψηφιότητά του
* Να έχει εκπληρώσει επίσης όλες τις προϋποθέσεις που πληρούν και οι υποψήφιοι βουλευτές

### Εκλογικό σύστημα
Ο πρόεδρος στην Βουλγαρία εκλέγεται με λαϊκή ψηφοφορία μέσω ενός συστήματος 2 γύρων. Αν ένας υποψήφιος καταφέρει να λάβει τουλάχιστον 50% των ψήφων με συνολικό συμμετοχή άνω του 50% τότε εκλέγεται απευθείας από τον πρώτο γύρο. Αν κανένας από τους υποψήφιους δεν καταφέρει να λάβει 50% των ψήφων ή αν η συμμετοχή είναι μικρότερη του 50% τότε οι δύο υποψήφιοι με τις περισσότερες ψήφους προχωρούν σε δεύτερο γύρο και όποιος από τους δύο λάβει τις περισσότερες ψήφους εκλέγεται Πρόεδρος της Δημοκρατίας.

## Κατάλογος προέδρων της Βουλγαρίας (1990 – σήμερα)
Παρακάτω παρουσιάζεται ο κατάλογος των Προέδρων της Βουλγαρικής Δημοκρατίας από την πτώση του κομμουνιστικού καθεστώτος το 1990 έως σήμερα.

## Εξωτερικοί σύνδεσμοι
*Επίσημη ιστοσελίδα
Σύνδεσμος Ελλήνων Ζωγράφων

Ο **Σύνδεσμος Ελλήνων Ζωγράφων** ήταν ένα καλλιτεχνικό σωματείο που ιδρύθηκε το 1938 από καλλιτέχνες που εγκατέλειψαν τον Σύνδεσμο Ελλήνων Καλλιτεχνών.

## Σύσταση και δράση
Ο Σύνδεσμος Ελλήνων Ζωγράφων ιδρύθηκε τον Οκτώβριο του 1938. Περιλάμβανε στις τάξεις του ζωγράφους οι οποίοι κινούνταν σε συντηρητικές κατευθύνσεις και συγκεκριμένα υπαιθριστές/ιμπρεσιονιστές. Πρόεδρος του σωματείου ήταν ο Περικλής Βυζάντιος, αντιπρόεδρος ο Ευάγγελος Ιωαννίδης, γραμματέας ο Γεώργιος Κοσμαδόπουλος, ταμίας ο Θεόδωρος Λαζαρής και μέλη (του συμβουλίου) οι Μιχαήλ Αξελός, Τρύφων Καζάκος, Λυκούργος Κογεβίνας, Δημήτρης Κοκότσης, Στέλιος Μηλιάδης και Δημήτρης Μπραέσας. Οι περισσότεροι από τους καλλιτέχνες αυτούς το 1937 είχαν εκλεγεί στο προεδρείο του ευρύτερου και παλαιότερου Συνδέσμου Ελλήνων Καλλιτεχνών. Συνεπώς, η αιτία για την ίδρυση του Συνδέσμου Ελλήνων Ζωγράφων φαίνεται ότι σχετιζόταν με συγκρούσεις παρατάξεων ή/και προσώπων στο εσωτερικό του Συνδέσμου Ελλήνων Καλλιτεχνών.

Παρά το γεγονός ότι ο Σύνδεσμος Ελλήνων Ζωγράφων συστάθηκε το 1938, δεν έκανε κάποια έκθεση των μελών του, τα οποία αντίθετα στήριξαν το θεσμό της Πανελλήνιας Καλλιτεχνικής Έκθεσης. Επίσης, ο Σύνδεσμος υπήρξε μία από τις εννέα καλλιτεχνικές ομάδες που αφομοιώθηκαν από το νεοσύστατο Καλλιτεχνικό Επαγγελματικό Επιμελητήριο, το 1944, και αναφέρονται ρητά στον ιδρυτικό του Νόμο.

## Σημειώσεις και παραπομπές


Κατηγορία:Ζωγραφική στην Ελλάδα
Κατηγορία:Ελληνικές Επαγγελματικές Ενώσεις
Η τράπεζα

**Η τράπεζα** είναι ο τίτλος ελληνικής τηλεοπτικής σειράς που προβλήθηκε από το Mega Channel τη σεζόν 2002-2003 και αποτελείται από 13 επεισόδια. Η σειρά ολοκληρώθηκε πρόωρα εξαιτίας των χαμηλών ποσοστών τηλεθέασης. Το σενάριο της σειράς επιμελήθηκε ο Βαγγέλης Νάσης, ενώ τη σκηνοθεσία οι Αντώνης Τέμπος και Σπύρος Ρασιδάκης. 

## Υπόθεση

Η Χατιτζέ Χιουμέτογλου και ο Χάρης Κατσιμπέρης, Έλληνας οδηγός φορτηγού, είναι παντρεμένοι, με ένα παιδί. Όταν ο πατέρας της Χατιτζέ αποφασίζει να πάρει το παιδί πίσω στην Τουρκία, η Χατιτζέ και ο Χάρης εισβάλλουν σε μια τράπεζα και κρατούν ομήρους. Παραμένουν στην τράπεζα έξι ακόμη άνθρωποι:ο Θεοδόσης, σεφ του αείμνηστου Κωνσταντίνου Καραμανλή, η Αγγελική, έγκυος κοπέλα από τον Πύργο, η Χαρούλα, ταξιτζού που παντρεύεται τον Μίλτο Σαλαμούρα, βενζινά, ο Αναστάσης, ταμίας της τράπεζας, η Λουΐζα Μητροπούλου, θαυμάστρια του ΠΑ.ΣΟ.Κ. και γενική γραμματέας της Ελένης Κούρκουλα, την Υφυπουργό Παιδείας, και η Μάρθα, μια ιερόδουλη με έναν 22χρονο γιο. Με αυτόν τον τρόπο η Χατιτζέ και ο Χάρης στρέφουν τα φώτα της δημοσιότητας πάνω τους με σκοπό να πάρουν πίσω το παιδί τους. 

Έξω απ'την τράπεζα είναι ο σεκιουριτάς, ένας φωτογράφος, ο οποίος είναι σύζυγος της Λουίζας, η Αστυνομία και δημοσιογράφοι από το ΜΕGA και από τον ΑΝΤ1. Η Στέλλα Μεϊντάνη, σύζυγος του Αναστάση είναι δημοσιογράφος στο ΑTHENS TV και έχει συνεχή αποκλειστικότητα με την τράπεζα. Κάποια στιγμή, τους δίνεται η άδεια να αποδράσουν, αλλά εκείνοι παραμένουν μέχρι να λυθεί το ζήτημα. Το ATHENS TV βάζει παράνομα κάμερες. Ο πατέρας της Χατιτζέ αποφασίζει να φέρει το παιδί στην Ελλάδα και όλα τελειώνουν με τον γάμο της Χατιτζέ και του Χάρη. 

## Διανομή

## Έκτακτες Εμφανίσεις

## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Ραδιογωνιόμετρο

Το **ραδιογωνιόμετρο** (αγγλικά: *radio direction finder - RDF*) αποτελεί το παλαιότερο ραδιοναυτιλιακό βοήθημα για τον προσδιορισμό της διεύθυνσης (διόπτευσης) παράκτιου σταθμού εκπομπής ραδιοκυμάτων. Η χρήση του χρονολογείται από τον Α΄ Παγκόσμιο Πόλεμο.

## Λειτουργία
Με τη χρησιμοποίηση του ραδιογωνιόμετρου προσδιορίζεται μια γραμμή θέσης που αντιστοιχεί στη διεύθυνση (διόπτευση) του σταθμού, από τον οποίο εκπέμπονται τα λαμβανόμενα στο δέκτη της συσκευής σήματα. Η ένταση του λαμβανόμενου από την περιστρεφόμενη κεραία σήματος μεταβάλλεται ανάλογα με τη διεύθυνση του επίπεδου της κεραίας ως προς τη διεύθυνση διαδόσεως του σήματος. Όταν η ένταση του σήματος στα ακουστικά του χειριστή μηδενιστεί, η διεύθυνση του επιπέδου της κεραίας της συσκευής αντιστοιχεί στη διεύθυνση (ραδιοδιόπτευση) του παράκτιου σταθμού.

### Είδη και κεραία
Ο παλαιότερος και απλούστερος τύπος ραδιογωνιόμετρου είναι το ραδιογωνιόμετρο με περιστρεφόμενη κεραία. Οι περιστρεφόμενες κεραίες, ωστόσο, παρουσίαζαν αρκετά προβλήματα και περιορισμούς σχετικά με την εγκατάσταση, περιστροφή και μετάδοση της ενδείξεως στο δέκτη με μηχανικό τρόπο. Σε νεώτερους τύπους ραδιογωνιόμετρου αντί της περιστρεφόμενης κεραίας, χρησιμοποιούνται δύο σταθερές κεραίες πλαισίου σε κάθετες μεταξύ τους διευθύνσεις και η ένδειξη της ραδιοδιόπτευσης εμφανίζεται αυτόματα σε ψηφιακό ενδείκτη μετά από το συντονισμό της συσκευής στην κατάλληλη συχνότητα και τη συνεχή περιστροφή του πηνίου έρευνας.

## Χρήση
Το ραδιογωνιόμετρο χρησιμοποιείται στη ναυτιλία για τις εξής δύο εφαρμογές:
# Προσδιορισμός θέσεως (στίγματος) του πλοίου με τη μέτρηση ραδιοδιοπτεύσεων προς ορισμένους παράκτιους σταθμούς (ραδιοφάρους), οι οποίοι εκπέμπουν ειδικά για το σκοπό αυτό σήματα.
# Ραδιοεντοπισμός κινδυνεύοντος πλοίου με ραδιοδιοπτεύσεις από παράκτιους σταθμούς ραδιογωνιομετρήσεως ή και από άλλα παραπλέοντα πλοία.

Το ραδιογωνιόμετρο ήταν στο παρελθόν κύριο μέσο για την αεροπορική και θαλάσσια ναυσιπλοΐα. Τη δεκαετία του 1950 τα αεροπορικά ραδιογωνιόμετρα αντικαταστάθηκαν σταδιακά από το σύστημα VOR ενώ τα θαλάσσια ραδιογωνιόμετρα έχασαν τη δημοφιλία τους από την ανάπτυξη της συσκευής Λοράν τη δεκαετία του 1970.     

Σήμερα τα περισσότερα ραδιογωνιόμετρα έχουν παροπλιστεί υπέρ του ταχύτερου και πολύ πιο ακριβούς συστήματος πλοήγησης GPS. Ωστόσο, το χαμηλό κόστος των συσκευών και η συνέχιση της ύπαρξης των ραδιογωνιομετρικών σταθμών εκπομπής επιτρέπουν στις συσκευές αυτές να συνεχίζουν να λειτουργούν, κυρίως για χρήση σε μικρές βάρκες, ως συμπλήρωμα ή εφεδρεία στο GPS.

## Παραπομπές


Κατηγορία:Ραδιοναυτιλία
Κυβέρνηση της Σερβίας

Η **Κυβέρνηση της Σερβίας** (σερβικά: Влада Србије / Vlada Srbije), επισήμως Κυβέρνηση της Δημοκρατίας της Σερβίας (Влада Републике Србије / Vlada Republike Srbije), αποτελεί την εκτελεστική εξουσία στη Σερβία. Οι υποθέσεις της κυβέρνησης αποφασίζονται στο Υπουργικό Συμβούλιο, το οποίο ηγείται ο Πρωθυπουργός.Ο Πρόεδρος της Σερβίας ως αρχηγός του κράτους με σημαντικές αρμοδιότητες μπορεί να επεμβαίνει αποφασιστικά στις αποφάσεις της κυβέρνησης που αφορούν την άμυνα και την εξωτερική πολιτική.

## Παραπομπές


## Εξωτερικοί σύνδεσμοι
* 

*
Ζάνες

thumb|400 px|Οι βάσεις από τους Ζάνες στην Ολυμπία.
[thumb|400 px|Σχέδιο της Αρχαίας Ολυμπίας, οι Ζάνες, χάλκινα αγάλματα του [Δίας (μυθολογία)|θεού Δία, στον αριθμό 8.]]
Οι **Ζάνες** ήταν στην αρχαιότητα χάλκινα αγάλματα του θεού Δία, τα οποία τοποθετούνταν στην είσοδο του σταδίου στην Αρχαία Ολυμπία, μπροστά από το άνδηρο των θησαυρών. 

## Περιγραφή και ιστορικά στοιχεία
Το όνομα **Ζάνες** προκύπτει από τον πληθυντικό αριθμό του ονόματος Ζεύς. Τα αγάλματα αυτά αφιερώνονταν στο ιερό του Διός και κατασκευάζονταν με πόρους από τις χρηματικές ποινές που επέβαλαν οι Ελλανοδίκες σε όσους αθλητές δεν σέβονταν και παραβίαζαν τους κανονισμούς των Ολυμπιακών Αγώνων. Εκτός από χρηματικές ποινές επέβαλαν επίσης σωματικές ποινές ή αποκλεισμό των αθλητών από τους αγώνες ανάλογα με την βαρύτητα της παράβασης στην οποία είχαν υποπέσει.

Σήμερα σώζονται 16 πέτρινα βάθρα των αγαλμάτων, τα οποία είναι τοποθετημένα το ένα δίπλα στο άλλο μπροστά από τη μνημειακή είσοδο του Σταδίου της Αρχαίας Ολυμπίας, την Κρύπτη. Ο λόγος που βρίσκονταν στην περίοπτη αυτή θέση ήταν σκόπιμη, ώστε να αποτελούν παράδειγμα προς αποφυγή για τους αθλητές που έρχονταν να λάβουν μέρος στους αγώνες. Στα βάθρα αυτά, κατά την αρχαιότητα, υπήρχαν ισάριθμα χάλκινα αγάλματα, τα οποία όμως δεν διασώθηκαν.

Οι **Ζάνες** ήταν έργα μεγάλων και ξακουστών καλλιτεχνών, όπως ο Κλέων ο Σικυώνιος. Όπως αναφέρει ο αρχαίος περιηγητής Παυσανίας, στα βάθρα τους χαρασσόταν επιγραφή με το όνομα του παραβάτη. Η αναγραφή ονόματος αθλητή πάνω σε ένα τέτοιο βάθρο αποτελούσε ντροπή, τόσο για τον ίδιο όσο και για την πόλη από την οποία καταγόταν. Σύμφωνα με την περιγραφή του Παυσανία, οι αρχαιότεροι από τους Ζάνες έγιναν από το χρηματικό πρόστιμο που επιβλήθηκε το 384 π. Χ. στον Θεσσαλό πυγμάχο Εύπωλο, διότι δωροδόκησε τρεις αντιπάλους του με σκοπό να ανακηρυχθεί ο ίδιος νικητής. Παρόμοια ποινή επιβλήθηκε και στους αντιπάλους του που δέχτηκαν την προσφορά του Εύπωλου. Αργότερα, κατασκευάστηκαν άλλα έξι αγάλματα, από τον Αθηναίο αθλητή του πεντάθλου Κάλιππο, επειδή δωροδόκησε τους συναθλητές του. Επίσης, ο Αλεξανδρινός παγκρατιαστής Σαραπίων, ήταν ο πρώτος που τιμωρήθηκε από τους Ήλειους κριτές για δειλία, διότι φοβήθηκε και εγκατέλειψε κρυφά τον ιερό χώρο της Ολυμπίας.

## Σύμφωνα με τον Παυσανία

## Έκθεση Φωτογραφιών

## Παραπομπές


## Εξωτερικοί σύνδεσμοι
*Αρχαίοι Ολυμπιακοί Αγώνες από τον κόμβο ''Οδυσσεύς'' του Υπουργείου Πολιτισμού και Αθλητισμού. 
*Παυσανίου Ελλάδος Περιήγησις, 5.21.2 - 18 Ηλιακών Α΄.

Κατηγορία:Αρχαίοι Ολυμπιακοί Αγώνες
Κατηγορία:Αρχαία ελληνικά αγάλματα
Κατηγορία:Αρχαία Ολυμπία
Χανς Ερνί

Ο **Χανς Ερνί**  (*Hans Erni*, 21 Φεβρουαρίου 1909 – 21 Μαρτίου 2015) ήταν ζωγράφος και γλύπτης από την Ελβετία. Γεννημένος στη Λουκέρνη, είναι κυρίως γνωστός  για τη φιλοτέχνηση γραμματοσήμων, λιθογραφιών για τον Ελβετικό Ερυθρό Σταυρό και για τη συμμετοχή του στην Ολυμπιακή Επιτροπή.  Το Μουσείο Χανς Ερνί βρίσκεται στο ισόγειο του Ελβετικού Μουσείου Μεταφορών στη Λουκέρνη και περιέχει μία μεγάλη συλλογή από καλλιτεχνικά έργα. Ο Ερνί γιόρτασε τα εκατοστά του γενέθλια το Φεβρουάριο του 2009. Η αδερφή του, Μαρία Στρεμπί-Ερνί (14 Ιανουαρίου 1907 - 29 Ιανουαρίου 2014) απεβίωσε σε ηλικία 107 ετών.

## Πηγές
* Ramuz, C.F. Histoire du soldat, illustrée de lithographies originales par Hans Erni. Lausanne: André et Pierre Gonin, [1960].

## Παραπομπές


## Εξωτερικοί σύνδεσμοι
*Μουσείο Ερνί
*Kunst im Kleinen σελίδες σχετικά με τη φιλοτελική και νομισματική δουλειά του Ερνί (στα γερμανικά)

Κατηγορία:Ελβετοί ζωγράφοι
Κατηγορία:Ελβετοί γλύπτες
Κατηγορία:Αιωνόβιοι
Όμιγια Αρουντίτζα

Η **RB Όμιγια Αρουντίτζα** (ιαπωνικά: RB 大宮アルディージャ, χέμπορν: *RB Ōmiya Arudīja*) είναι μια επαγγελματική, ποδοσφαιρική ομάδα από την Σαϊτάμα της Ιαπωνίας. Ιδρύθηκε το 1964. Έδρα της ομάδας είναι το "NACK5 Stadium Ōmiya", χωρητικότητας 15.500 θεατών. Συμμετέχει στην J. League Division 2, την δεύτερη τάξη κατηγορία της Ιαπωνίας μετά την άνοδο της από την Τρίτη το 2024.

## Εξωτερική σύνδεσμοι
* 

Κατηγορία:Ιδρύσεις ποδοσφαιρικών ομάδων το 1964

Κατηγορία:Ποδοσφαιρικές ομάδες Ιαπωνίας
Ουράβα Ρεντ Ντάιαμοντς

Η **Ουράβα Ρεντ Ντάιαμοντς** (ιαπωνικά 浦和レッドダイヤモンズ, Urawa Reddo Daiyamonzu), είναι μια επαγγελματική, ιαπωνική ποδοσφαιρική ομάδα με έδρα την πόλη Σαϊτάμα, η οποία βρίσκεται στην ευρύτερη περιοχή του Τόκιο. Το όνομά της ομάδας προέρχεται από τον προγενέστερο οικισμό Ουράβα, σημερινό τμήμα της Σαϊτάμα. Η ομάδα ιδρύθηκε το 1950 και ήταν επίσης γνωστή κι ως Μιτσουμπίσι Ουράβα (από τον Απρίλιο του 1992 εως τον Ιανουάριο του 1996). Έδρα της ομάδας είναι το Saitama Stadium 2002, χωρητικότητας 63.700 θεατών. Συμμετέχει στην J. League Division 1, την ανώτατη κατηγορία της Ιαπωνίας. 

Το όνομα Ρεντ Ντάιμοντς (Κόκκινα διαμάντια) παραπέμπει στη μητρική εταιρεία **Μιτσουμπίσι** της προ-επαγγελματικής εποχής του συλλόγου. Το λογότυπο της εταιρείας αποτελείται από τρία κόκκινα διαμάντια, ένα από τα οποία παραμένει στο σημερινό σήμα του συλλόγου. 
Τα κύρια χρώματα της ομάδας είναι το κόκκινο, το μαύρο και το άσπρο.

## Εξωτερικοί σύνδεσμοι

*  Urawa Red Diamonds Official Site
*  Urawa Red Diamonds Official Site
*  Urawa Red Diamonds Supporters Media Site

Κατηγορία:Ιδρύσεις ποδοσφαιρικών ομάδων το 1950

Κατηγορία:Ποδοσφαιρικές ομάδες Ιαπωνίας
Ραούλ Σέντικ

Ο **Ραούλ Σέντικ Αντονάτσιο** (Raúl Sendic Antonaccio, 16 Μαρτίου 1926 - 28 Απριλίου 1989) σπούδασε νομικά στο Μοντεβίδεο και έγινε ηγέτης αγροτικών συνδικαλιστικών κινήσεων στην Ουρουγουάη. Μαρξιστής, συνδικαλιστής και ιδρυτής του Εθνικού Απελευθερωτικού Κινήματος Τουπαμάρος (Tupamaros National Liberation Movement, MLN-T).

## Παραπομπές


## Εξωτερικοί σύνδεσμοι
* 

Κατηγορία:Ουρουγουανοί πολιτικοί
Εθνική Ιαπωνίας Κ-20 (ποδόσφαιρο ανδρών)

Η **Εθνική Ιαπωνίας Κ-20** είναι η εθνική ποδοσφαιρική ομάδα της Ιαπωνίας για ποδοσφαιριστές κάτω των 20 ετών. Ελέγχεται από την Ιαπωνική Ποδοσφαιρική Ομοσπονδία. Συμμετέχει στο Παγκόσμιο Κύπελλο Ποδοσφαίρου Κ-20.

## Εξωτερικοί σύνδεσμοι
* Ιαπωνική Ποδοσφαιρική Ομοσπονδία 
* Ιαπωνική Ποδοσφαιρική Ομοσπονδία 

Κατηγορία:Εθνική Ιαπωνίας (ποδόσφαιρο)
Ιαπωνια
Περσεμπάγια Σουραμπάγια

Η **Περσεμπάγια Σουραμπάγια** είναι μια επαγγελματική, ποδοσφαιρική ομάδα από την πόλη Σουραμπάγια, Ινδονησία. Ιδρύθηκε το 1927. Έδρα της ομάδας είναι το Gelora Bung Tomo Stadium, χωρητικότητας 60000 θεατών. Συμμετέχει στην Indonesia Super League. Έχει κατακτήσει δύο φορές το πρωτάθλημα Ινδονησίας (1997, 2004).

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1927
Ναφτ Τεχεράνης

Η **Ναφτ Τεχεράνης** είναι μια ιρανική ποδοσφαιρική ομάδα από την Τεχεράνη. Ιδρύθηκε στις 23 Αυγούστου 1950. Έδρα της ομάδας είναι το Takhti Stadium, χωρητικότητας 30122 θεατών. Συμμετέχει στο Πρωτάθλημα ποδοσφαίρου Ιράν.

## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομάδες Ιράν
Κατηγορία:Ιδρύσεις ποδοσφαιρικών ομάδων το 1950
Εθνική Ιράν U20 (ποδόσφαιρο ανδρών)

Η **Εθνική Ιράν U20** εκπροσωπεί το Ιράν στις διεθνές ποδοσφαιρικές διοργανώσεις AFC Youth Championship και Παγκόσμιο Κύπελλο ποδοσφαίρου U20, αλλά και σε άλλα τουρνουά για ποδοσφαιριστές κάτω των 23 ετών. Ελέγχεται από την Ποδοσφαιρική Ομοσπονδία Ιράν. Έδρα της ομάδας είναι το Shahid Dastgerdi Stadium.

Το 1985 κατέκτησε το AFC Youth Championship ενώ ήταν άλλες 3 φορές φιναλίστ (1982, 2004).

## Εξωτερικοί σύνδεσμοι
*Official Website of IR Iran Football Federation

Κατηγορία:Εθνική Ιράν (ποδόσφαιρο)
Ιραν
Εθνική Ιράν U23 (ποδόσφαιρο ανδρών)

Η **Εθνική Ιράν U23** ή **Ολυμπιακή ομάδα Ιράν** εκπροσωπεί το Ιράν στις διεθνείς ποδοσφαιρικές διοργανώσεις των Ολυμπιακών Αγώνων, Asian Games και AFC U-22 Asian Cup, καθώς και σε άλλες διοργανώσεις για ποδοσφαιριστές κάτω των 23 ετών. Ελέγχεται από την Ποδοσφαιρική Ομοσπονδία Ιράν. Έδρα της ομάδας είναι το Takhti Stadium.

## Εξωτερικοί σύνδεσμοι
*Official Website of IR Iran Football Federation
*Interview With Iran U-23 Coach Rene Simoes 
*https://web.archive.org/web/20101224031211/http://www.football3.ir/

Κατηγορία:Εθνική Ιράν (ποδόσφαιρο)
Κένι Πάβεϊ

Ο **Κένεθ Στίβεν "Κένι" Πάβεϊ** (γεννημένος στις 23 Αυγούστου 1979) είναι Άγγλος ποδοσφαιριστής ο οποίος αγωνίζεται για λογαριασμό της Ασυρίσκα ως μέσος.

## Καριέρα
Γεννημένος στο Λονδίνο, ο Πάβεϊ πραγματοποίησε το ποδοσφαιρικό του ντεμπούτο με την τοπική Άθενλεϊ ΦΚ, προτού μετακομίσει στην αγαπημένη ομάδα της παιδικής του ηλικίας, τη Μίλγουολ. Ολοκλήρωσε την εκπαίδευσή του στα τμήματα υποδομής της Σίτινγκμπορν, με την οποία και πραγματοποίησε το ντεμπούτο του σε επίπεδο πρώτης ομάδας. Μία προσπάθεια μεταγραφής του στην αγωνιζόμενη τότε στην Πρέμιερ Λιγκ Άστον Βίλα δεν ευοδώθηκε το 1998, καθώς οι δύο σύλλογοι δεν κατάφεραν να έλθουν σε συμφωνία αναφορικά με το αντίτιμο της μεταγραφής. Ως αποτέλεσμα, ο Πάβεϊ μεταγράφηκε στην ομάδα της δεύτερης σουηδικής κατηγορίας, Λιουνγκσίλε ΣΚ, όπου και παρέμεινε μέχρι τη σεζόν του 2005, με εξαίρεση ένα διάστημα κατά τη σεζόν του 2002.

Ο Πάβεϊ αποκτήθηκε από την ΑΙΚ Στοκχόλμης τον Οκτώβριο του 2005, ενώ αποτέλεσε βασικό στέλεχος της πρώτης ομάδας του συλλόγου.

Το 2009 ο Πάβεϊ βοήθησε την ΑΙΚ να φτάσει στο επίτευγμα της κατάκτησης του νταμπλ με νίκη στον θεσμό του πρωταθλήματος και του κυπέλλου, πετυχαίνοντας ένα καθοριστικής σημασίας τέρμα απέναντι στην τοπική αντίπαλο, Χάμαρμπι, για την προτελευταία αγωνιστική της σεζόν και αγωνιζόμενος στον τελικό του Κυπέλλου Σουηδίας στον οποίο η ΑΙΚ επικράτησε της ΙΦΚ Γκέτεμποργκ με σκορ 2-0. Οι τελευταίες του αυτές επιτυχίες τον κατέστησαν ως μια μορφή "καλτ" προσωπικότητας, τόσο στη Σουηδία όσο και στη γενέτειρά του Αγγλία. Αποτέλεσε αντικείμενο αφιερώματος στη δημοφιλή ποδοσφαιρική εκπομπή The Football Ramble, ενώ αργότερα εμφανίστηκε σε ζωντανή συνέντευξη σε άλλο επεισόδιο της ίδιας αυτής εκπομπής. Στη διάρκεια της συνέντευξης ο Πάβεϊ αναφέρθηκε στην κατάκτηση του νταμπλ και και τη χαρά του για το γεγονός ότι θα είχε την ευκαιρία να αγωνιστεί σε αναμετρήσεις του Τσάμπιονς Λιγκ.
Ο Πάβεϊ έχει αγωνιστεί συνολικά στις ευρωπαϊκές διοργανώσεις τέσσερις φορές στο Τσάμπιονς Λιγκ, έξι στο Κύπελλο ΟΥΕΦΑ και δύο στο Γιουρόπα Λιγκ.

Όταν το συμβόλαιο του Πάβεϊ με την ΑΙΚ εξέπνευσε, υπέγραψε εκ νέου συμβόλαιο συνεργασίας με την πρώην ομάδα του, Λιουνγκσίλε για τη σεζόν του 2012, η οποία, τότε, αγωνιζόταν στη δεύτερη κατηγορία.

Στις 14 Νοεμβρίου 2012 έγινε γνωστό ότι ο Κένι Πάβεϊ θα επέστρεφε στην πρώτη κατηγορία του σουηδικού ποδοσφαίρου, έχοντας υπογράψει συμβόλαιο διάρκειας δύο ετών με την Έστερς.

Ο Πάβεϊ επέστρεψε στην ΑΙΚ Στοκχόλμης στις 15 Ιανουαρίου 2014.

## Διακρίσεις
;Λιουνγκσίλε ΣΚ
*Ντιβίζιον 2 Βέστρα Γκέταλαντ (2): 2001, 2004

;ΑΪΚ
*Άλσβενσκαν (1): 2009
*Κύπελλο Σουηδίας (1): 2009
*Σούπερ Καπ Σουηδίας (1): 2010

## Παραπομπές


## Εξωτερικός Σύνδεσμος
*Προφίλ του Κένι Πάβεϊ στον επίσημο ιστότοπο της ΑΙΚ

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σίτινγκμπορν ΦΚ
Κατηγορία:Ποδοσφαιριστές Μίλγουολ ΦΚ
Κατηγορία:Ποδοσφαιριστές Λιουνγκσίλε ΣΚ
Κατηγορία:Ποδοσφαιριστές ΑΙΚ Στοκχόλμης
Τίμοθι Χάρις

Ο **Τίμοθι Χάρις** (Timothy Sylvester Harris, 1964-) είναι πολιτικός, ο οποίος διατέλεσε πρωθυπουργός του Αγίου Χριστόφορου και Νέβις από τις 18 Φεβρουαρίου 2015 έως τις 6 Αυγούστου 2022. Υπηρέτησε ως υπουργός Εξωτερικών της  χώρας του από τις 10 Αυγούστου 2001 ως τις 25 Ιανουαρίου 2013. Έπειτα από τη νίκη του συνασπισμού της αντιπολίτευσης στις γενικές εκλογές του 2015, ο Χάρις ανέλαβε πρωθυπουργός. Παρέμεινε πρωθυπουργός μετά την νέα νίκη του στις εκλογές του 2020.

## Βιογραφία
### Πρώτα χρόνια και εκπαίδευση
Ο Χάρις γεννήθηκε και μεγάλωσε στην αγροτική περιοχή του Ταμπερνέικλ (στον Άγιο Χριστόφορο) το 1964. Φοίτησε στο σχολείο δευτεροβάθμιας εκπαίδευσης του Κέιον και μετά σε εκείνο του Μπαστέρ. Εν συνεχεία σπούδασε σε 6 πανεπιστήμια, από τα οποία τα 2 βρίσκονται στην Καραϊβική και τα 4 στον Καναδά.

Το 1988 αποφοίτησε από το Τμήμα Κέιβ Χιλ του Πανεπιστημίου των Δυτικών Ινδιών και απέκτησε πτυχίο μπάτσελορ πρώτης τάξης στη λογιστική. Επί διετία εργάστηκε ως μάνατζερ στην εταιρεία S. L. Horsfords and Co Ltd. Το 1990-92 έκανε μεταπτυχιακές σπουδές στα λογιστικά στο Τρινιντάντ. Το 1992 απέκτησε τίτλο Μάστερ. Αργότερα έκανε σπουδές στον Καναδά και απέκτησε διδακτορικό τίτλο από το Πανεπιστήμιο Κονκόρντια στο Μόντρεαλ.

### Πολιτική σταδιοδρομία
Το 1993 εξελέγη για πρώτη φορά βουλευτής με το Εργατικό Κόμμα και επανεξελέγη στις εκλογές του 1995, 2000, 2004 και του 2010. Υπηρέτησε ως υπουργός Γεωργίας, Παιδείας, Εργασίας και Κοινωνικής Ασφάλειας, Εξωτερικών και Διεθνούς Εμπορίου, Βιομηχανίας και Εμπορίου. Το 2013 αποπέμφθηκε από υπουργός Εξωτερικών με απόφαση του πρωθυπουργού Ντενζίλ Ντάγκλας. Αργότερα την ίδια χρονιά ο Χάρις ίδρυσε το Λαϊκό Εργατικό Κόμμα (PLP). Λίγο πριν διεξαχθούν οι εκλογές του 2015, το PLP σχημάτισε συνασπισμό (Ενωτική Ομάδα) απαρτιζόμενο από το ίδιο και τα κόμματα Λαϊκό Κίνημα Δράσης και Κίνημα Ανήσυχων Πολιτών. Ο συνασπισμός κέρδισε τις εκλογές εκείνης της χρονιάς, παρότι το PLP κέρδισε μόνο 1 έδρα. Ο Χάρις ορκίστηκε ως ο 3ος πρωθυπουργός του Αγίου Χριστόφορου και Νέβις στις 18 Φεβρουαρίου. . Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου. Διαδέχθηκε τον Ντενζίλ Ντάγκλας, έπειτα από 20 χρόνια παραμονής του τελευταίου στην εξουσία.

### Επανεκλογή 2020
Ο Χάρις εκλέχθηκε ξανά πρωθυπουργός μετά τη νίκη του στις εκλογές που διεξήχθησαν στις 5 Ιουνίου 2020. Σε εκείνες, ο κυβερνών συνασπισμός, Ομάδα Ενότητα, συναποτελούμενος από τα κόμματα PAM, CCM και PLP, κέρδισε μία σαρωτική νίκη, εξασφαλίζοντας τις 9 από τις συνολικά 11 έδρες που εκλέγονται άμεσα.

### Εκλογές 2022
Ο Χάρις προκήρυξε πρόωρες εκλογές τον Αύγουστο του 2022 στις οποίες ηττήθηκε, με αποτέλεσμα να αποχωρήσει από την πρωθυπουργία, καθώς το PLP έλαβε μόνο 1 έδρα.

## Παραπομπές


## Εξωτερικοί σύνδεσμοι
*St. Kitts & Nevis - Επίσημος ιστότοπος της Κυβέρνησης Αγίου Χριστόφορου και Νέβις
*United Nations - Μόνιμη Αποστολή του Αγίου Χριστόφορου και Νέβις στα Ηνωμένα Έθνη: Δήλωση του Εξοχότατου Δρα Τίμοθι Χάρις 
*Γραφείο Πρωθυπουργού  - Harris dismissed by Prime Minister

Κατηγορία:Πρωθυπουργοί του Αγίου Χριστόφορου και Νέβις
With Love and Squalor

Το ***With Love and Squalor*** είναι το δεύτερο άλμπουμ των We Are Scientists. Κυκλοφόρησε από την Virgin Records και έφτασε στο #43 του Ηνωμένου Βασιλείου. Η κρυφή επιτυχία του άλμπουμ, του επέτρεψε να ανακηρυχθεί Χρυσό στο Ηνωμένο Βασίλειο. Πριν πάρει την πιστοποίηση αυτή, το άλμπουμ πουλούσε 4.166 αντίτυπα κατά μέσο όρο κάθε εβδομάδα. Το άλμπουμ πήρε τον τίτλο του από το διήγημα του J.D. Salinger, "For Esmé – with Love and Squalor", το οποίο κυκλοφόρησε αρχικά στο *The New Yorker* στις 8 Απριλίου του 1950 και μετά συμπεριλήφθηκε στη συλλογή του συγγραφέα *Nine Stories*.

## Κομμάτια

Τα δύο τραγούδια συμπεριλήφθηκαν στη συλλογή *[[Crap Attack]]* και στο Promo CD 3 κομματιών που ήταν διαθέσιμο για αγορά κατά τη διάρκεια της κοινής περιοδείας της μπάντας με τους Hot Hot Heat.
## Συντελεστές
* Keith Murray - φωνή, κιθάρα
* Chris Cain - μπάσο, φωνητικά
* Michael Tapper - ντραμς, φωνητικά
* Ariel Rechtshaid - παραγωγός
* Mark Needham - μίξινγκ
* Will Brierre - βοηθός μίξινγκ
* Rob Brill - μηχανικός
* Stephen Marcussen - mastering
* Josh Deutsch - A&R
* Michael Howe - A&R
* Jon Nelson - A&R
* David Wolter - A&R
## Παραπομπές


Κατηγορία:Άλμπουμ του 2006
Βουλευτικές εκλογές 2015 στον Άγιο Χριστόφορο και Νέβις

**Γενικές εκλογές** διεξήχθησαν στον **[[Άγιος Χριστόφορος και Νέβις|Άγιο Χριστόφορο και Νέβις]]** στις 16 Φεβρουαρίου 2015. Ο συνασπισμός της αντιπολίτευσης Ενωτική Ομάδα  κέρδισε τις εκλογές, εξασφαλίζοντας 7 έδρες επί συνόλου 11 στην Εθνοσυνέλευση και ο πρωθυπουργός Ντενζίλ Ντάγκλας παραδέχθηκε την ήττα του κόμματός του και αποχώρησε από την πρωθυπουργία έπειτα από 20 χρόνια. Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου.

## Εκλογικό σύστημα
Εκλέχθηκαν τα 11 από τα 15 μέλη της Εθνοσυνέλευσης, με τα υπόλοιπα 4 να διορίζονται από τον Γενικό Κυβερνήτη μετά τις εκλογές. Οι 11 βουλευτές εξελέγησαν σε μονοεδρικές εκλογικές περιφέρειες με το πλειοψηφικό σύστημα.

## Εκστρατεία
Προτού διεξαχθούν οι εκλογές, 3 κόμματα της αντιπολίτευσης, το Λαϊκό Κίνημα Δράσης, το Λαϊκό Εργατικό Κόμμα και το Κίνημα Ανήσυχων Πολιτών σχημάτισαν το συνασπισμό με την ονομασία Ενωτική Ομάδα (Team Unity). Τα 3 κόμματα δεν κατήλθαν στις εκλογές το ένα εναντίον του άλλου, αλλά σχημάτισαν ως τη μοναδική αντιπολίτευση στο κυβερνών Εργατικό Κόμμα Αγίου Χριστόφορου και Νέβις.

## Αποτελέσματα
 **Εθνοσυνέλευση του Αγίου Χριστόφορου και Νέβις**, 16 Φεβρουαρίου 2015
|-
!style="background-color:#E9E9E9" width=450 align=left|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
!style="background-color:#E9E9E9" align=right|+/-
|-
|align="left" valign="top"|Εργατικό Κόμμα Αγίου Χριστόφορου και Νέβις
|valign="top" |11.897
|ign="top"     |  39,27
|valign="top" |3
|valign="top" |-3
|-
|align="left" valign="top"|Λαϊκό Κίνημα Δράσης
|valign="top" |8.452
|valign="top" |27,90
|valign="top" |4
|valign="top" |+2
|-
|align="left" valign="top"|Κίνημα Ανήσυχων Πολιτών 
|valign="top" |3.951
|valign="top" |13,04
|valign="top" |2 
|valign="top" |0
|-
|align="left" valign="top"|Κόμμα Αναμόρφωσης του Νέβις
|valign="top" |3.276
|valign="top" |10,81
|valign="top" |1
|valign="top" |0
|-
|align="left" valign="top"|Λαϊκό Εργατικό Κόμμα
|valign="top" |2.723
|valign="top" |8,99
|valign="top" |1
|valign="top" |Νέο
|-
|align="left" valign="top"|Άκυρα/λευκά 
|valign="top" |156
|-
|align=left|**Σύνολο**||**30.455**||**100**||**11**||**0**
|-
|align=left|Εγγεγραμμένοι/συμμετοχή||42.185||72,19||–||–
|-
|align=left colspan=5|Πηγή: SKN Vibes 
|}
Ο απερχόμενος συνασπισμός (SKNLP και NRP) εξασφάλισε το 50,08% των ψήφων, όμως κέρδισε μόνο 4 έδρες, ενώ ο νικητής συνασπισμός (PAM, PLP και CCM) κέρδισε 7 έδρες έχοντας συγκεντρώσει μόλις το 49,92% των ψήφων.

## Παραπομπές


2015
Αγιος Χριστοφ
Σερβική Αστυνομία

Η **Σερβική Αστυνομία** αποτελεί την κύρια αστυνομική δύναμη της Σερβίας. Είναι υπεύθυνη για την επιβολή του νόμου σε όλες τις τοπικές και εθνικές αρχές. Τελεί υπό την δικαιοδοσία του Υπουργείου Εσωτερικών Υποθέσεων. Η Γενική Αστυνομική Διεύθυνση του Υπουργείου Εσωτερικών έχει 15 οργανωτικές μονάδες και 27 Περιφερειακές Αστυνομικές Διευθύνσεις.

## Οργάνωση
Η Γενική Αστυνομική Διεύθυνση του Υπουργείου Εσωτερικών Υποθέσεων διαθέτει πέντε ξεχωριστά τμήματα:
* Τμήμα Οργάνωσης, Πρόληψης και Κοινοτικής Αστυνόμευσης,
* Τμήμα για τη Δημόσια Τάξη και άλλες υποθέσεις της Αστυνομίας,
* Τμήμα για τις ειδικές δράσεις, τον σχηματισμό αστυνομίας, τις αμυντικές προετοιμασίες και τα αποθεματικά,
* Τμήμα Ελέγχου νομιμότητας της εργασίας,
* Τμήμα Προσωπικού, διαμόρφωσης και εξοπλισμού της αστυνομίας.

Υπάρχουν 161 τοπικά αστυνομικά τμήματα σε ολόκληρη τη χώρα, με 62 σταθμούς συνοριοφυλακής και 49 σταθμούς της τροχαίας. Από την 30η Σεπτεμβρίου του 2006, το Υπουργείο Εσωτερικών έχει συνολικά 42.740 εργαζόμενους, 26.527 από τους οποίους είναι ένστολοι αξιωματικοί των οποίων το 6,9% είναι γυναίκες.

## Ειδικές δυνάμεις
* Χωροφυλακή
* Ειδική Αντιτρομοκρατική Ομάδα
* Αντιτρομοκρατική Μονάδα
* Μονάδα Ελικοπτέρων

## Παραπομπές


## Εξωτερικοί σύνδεσμοι
* Ιστοσελίδα Υπουργείου Εσωτερικών Υποθέσεων της Σερβίας

Αστυνομια
Απολλωνίδης

**Απολλωνίδης** είναι αρχαίο Ελληνικό όνομα, με το οποίο ήταν γνωστοί οι:

*Απολλωνίδης (ποιητής) ποιητής αποσπάσματα του οποίου διέσωσαν οι Κλήμης Αλεξανδρείας και Ιωάννης Στοβαίος
*Απολλωνίδης ο Σμυρναίος ποιητής, επιγραμματοποιός
*Απολλωνίδης ο Σικυώνιος έδρασε το 186 π.Χ. Αχαιός πολιτικός
*Απολλωνίδης (κυβερνήτης του Άργους), διορισμένος από τον Κάσσανδρο το 315 π.Χ.
*Απολλωνίδης (γιατρός) 1ος ή 2ος αιώνας
*Απολλωνίδης ο Χίος, αρχηγός της περσικής φρουράς της Χίου κατά την εποχή του Μεγάλου Αλεξάνδρου, το 332 π.Χ.
*Απολλωνίδης ο Κώος, γιατρός του 5ου αιώνα π.Χ. και κεντρικός χαρακτήρας της ιστορίας του Κτισία
*Απολλωνίδης ο Νικαεύς, Έλληνας γραμματικός της εποχής του Αυτοκράτορα Τιβερίου
*Απολλωνίδης (φιλόσοφος, στωικός φιλόσοφος του 1ου αιώνα, φίλος του Κάτωνα του Νεώτερου
Υπουργείο Εσωτερικών Υποθέσεων (Σερβία)

Το **Υπουργείο Εσωτερικών Υποθέσεων** (σερβικά: Mинистарство Унутрашњих Послова / Ministarstvo Unutrašnjih Poslova, MUP) είναι ένα υπουργείο επιπέδου υπουργικού συμβουλίου της κυβέρνησης της Σερβίας. Το υπουργείο είναι αρμόδιο για τις τοπικές και εθνικές υπηρεσίες επιβολής του νόμου, με τμήματα σε δήμους και περιοχές σε όλη τη χώρα.

Οι κύριες αρμοδιότητές του περιλαμβάνουν την πρόληψη του εγκλήματος, τη σύλληψη υπόδικων, έρευνες, τον έλεγχο των τελωνείων και των συνόρων, την καταπολέμηση της τρομοκρατίας, την καταπολέμηση της διαφθοράς, την καταπολέμηση των ναρκωτικών και αρωγή σε περιπτώσεις καταστροφών. Το Υπουργείο είναι επίσης υπεύθυνο για την έκδοση διαβατηρίων και την εξακρίβωση στοιχείων σε πολίτες.

## Δείτε επίσης
* Σερβική Αστυνομία

## Παραπομπές


## Εξωτερικοί σύνδεσμοι
* 

Κατηγορία:Κυβέρνηση της Σερβίας
Κατηγορία:Επιβολή του νόμου στη Σερβία